hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Lecserélnéd a bankodat a Revolutra? Ezek az első lépések | FinTechZone
írta LEMÁK GÁBOR | 2018. 07. 11. | Digitális pénzügyek, Összes hír, Revolut
digitális bankolás | fintech | Revolut
100 ezer magyar ügyfélre pályázik a hazai bankok kihívója, a Revolut. Hamarosan elérhető lesz a forint alapú átváltás is, így a készpénzt ritkán használó digitális ügyfelek számára beköszönthet a díjmentes bankolás korszaka. Ha a fizetésünket a Revolut kártyánkra kérjük, akkor akár a bankszámlánkat is bezárhatjuk.
A lelkes hazai Revolut hívők, a digitális hippik a forint alapú átváltás (a Revolut kártya forint alapú feltöltése deviza konverziós díj nélkül) beköszöntével megpecsételhetik a hagyományos bankszámlájuk sorsát. Tömeges számlabezárásokra nem számítunk, de megjelenik az első valós alternatíva a hazai bankolásban. A Revolut üzleti modelljéről, jövedelmezőségéről, illetve további fintech elemzésekről a Finspire!-en hallhatnak a résztvevők.
Mit kínál alapszolgáltatásként a Revolut?
A sztenderd szolgáltatás keretében a Revolut fizikai és virtuális Visa fizetési kártyát kínál a magyar felhasználóknak alacsony belépési küszöb mellett. Pár perces mobilon keresztül történő regisztrációt és a személyazonosságunk ellenőrzését követően elkészül a virtuális kártyánk, amit azonnal használhatunk interneten keresztüli fizetésre.
Ha a bolti vásárláshoz – vagy a készpénzfelvételhez – fizikai kártyát is szeretnénk, akkor alapesetben 11 napon, extra díj ellenében 48 órán belül kipostázzák azt. Magyarországra nincs külön kiszállítási díj, és a sztenderd kártya esetén se éves kártyadíjjal, se egyéb havi díjakkal nem terhelnek.
Ráadásként a Revolut kártyánk mellé kapunk egy egyedi IBAN számot (nemzetközi számlaszámot) is, így külön referencia kód nélkül indíthatunk utalásokat a kártyánkra. A Revolut kártya mellé jár még egy rendkívül modern, a pénzügyeink kezeléséhez praktikus mobil applikáció az alábbi szolgáltatásokkal:
Kártya kontroll: egyetlen gombnyomással bármikor inaktiválhatjuk, újra aktiválhatjuk a fizikai és a virtuális kártyáinkat külön díj nélkül.
Kártya limitek: minden egyes kártyánkhoz külön havi költési limitet állíthatunk be.
Személyes pénzügyi menedzsment: magas felhasználói élményt nyújtó felületen keresztül követhetjük nyomon a kiadásainkat, és külön kontrollálhatjuk a teljes havi költésünket – a kártya limiteken felül.
Megtakarítási programok: beállíthatunk külön megtakarítási célokat is, és meghatározhatjuk, hogy a tranzakcióink után mennyit kerekítsen fel és tegyen félre az egyes céljaink eléréséhez létrehozott zsebekbe.
Biztosítások: az applikáción keresztül pár kattintással köthetünk készülékbiztosítást a telefonunkra, vagy utasbiztosítást külföldi sürgősségi orvosi ellátásra.
Pénzküldés, a számla megosztása: pár kattintással küldhetünk pénzt Revolutos (de akár nem Revolutos) ismerőseinknek, vagy a közös sörözés számláját dobhatjuk szét egymás között (illetve hajthatjuk be az applikáción keresztül).
A szolgáltatások köre folyamatosan bővül és ha a Prémium kártyára átváltunk, akkor még több extra közül válogathatunk. (A Prémium szolgáltatásokról külön cikkben írunk majd.)
100 ezer magyar ügyfélre pályázik a Revolut – exkluzív interjú, 2018.03.13.
Egy presszókávé áráért kínál napi utasbiztosítást a fintech startup, a Revolut, 2018.01.24.
Nyaralásodra vigyél magaddal Revolut kártyát!, 2017.03.16.
Mennyibe kerül az alapszintű sztenderd Revolut kártya?
A sztenderd Revolut kártya árazása rendkívül egyszerű és transzparens (az összes díjtétel a Revolut oldalán megtekinthető):
Az első sztenderd fizikai kártya kibocsátási díja: 0 forint
Az első sztenderd virtuális kártya kibocsátási díja: 0 forint
Éves kártyadíj: 0 forint
Az első sztenderd fizikai kártya kiszállításának díja Magyarországra: 0 forint (az applikációban feltüntetett díj szerint)
A kártya feltöltésének díja banki átutalással, betéti, vagy hitelkártyával: 0 forint
Pénzküldés díja: 0 forint
Nemzetközi pénzküldés díja: 0 forint
Készpénzfelvétel díja: havonta 200 eurónak megfelelő összegig 0 forint. 200 euró felett az adott hónapban 2%.
Pénzváltás díja 25 devizában: 6 000 euróig az adott hónapban 0 forint. 6 000 euró felett az adott hónapban 0,5%.
Pénzváltás árfolyama: az aktuális bankközi árfolyamon. (További részletek a Revolut oldalán).
Egyetlen – átmeneti* – szépséghiba, hogy a Revolut kártyákat euróban, angol fontban, vagy USA dollárban lehet átváltási (deviza konverziós) díj nélkül feltölteni. Ha forint alapú számláról töltjük fel a kártyánkat, akkor a bankközi árfolyamon történik az átváltás, ami árfolyamveszteséget okozhat.
Ha a Revolut kártyánkkal szeretnénk kifizetni pl. a rezsi számláinkat (forintban), akkor az egy deviza konverziót követően történik meg – függetlenül attól, hogy a Revoluton belül az eurónkat átvezettük a forint „zsebbe”. (Ha az adott pillanatban gyengül a forint, akkor olcsóbban vásárolhatunk a Revolut kártyánkkal.)
Amíg a Revolutnál nem lesz elérhető a forint alapú elszámolás, a Revolut kártya feltöltésekor, a kártyás vásárláskor, vagy a bankautomatából történő készpénzfelvétel esetén deviza átváltásra kerül sor. *A jó hír, hogy már tesztelik Magyarországon a forint alapú feltöltést, így hamarosan az átváltási költségektől is megszabadulhatunk.
Hogyan kaphatunk sztenderd Revolut kártyát?
Röviden összefoglaltuk, milyen lépések mentén juthatunk hozzá a sztenderd Revolut kártyánkhoz:
1. lépés: A Revolut mobil applikáció letöltése, regisztrálása
Az applikáció letöltését követően a mobilszámunk megadása.
A Revolut használatához 4 jegyű PIN kód („passcode”) megadása.
Az sms-ben kapott 6 jegyű verifikációs kód megadása az applikációban.
10 euróval a kártya feltöltése, amit később levásárolhatunk, vagy visszautalhatunk magunknak. A feltöltés történhet meglévő bankkártyánk adataink megadásával (mint egy internetes vásárlás esetén), vagy banki átutalással (ebben az esetben viszont meg kell várnunk, míg a pénz megérkezik a Revoluthoz).
Induló devizanem megadása. Alapértelmezettként itt az euró számla fog megjelenni.
A fizikai és a virtuális kártyánk „aktiválásához” szükség lesz valamely személyazonosító okmányunk (pl. jogosítvány) lefotózására.
Az okmányunk lefotózását követően utolsó lépésként egy selfie fotót kell készítenünk.
Ezt követően meg kell várnunk a személyazonosítás eredményét, ami maximum 10 percet vesz igénye. Az eredményről sms-ben (és push üzenetben is) értesítést kapunk. Esetünkben az értesítés 1 percen belül megérkezett.
3. lépés: Fizikai kártya igénylése
A virtuális kártyánk a fenti lépéseket követően azonnal elkészül és már használhatjuk is fizetésre az interneten.
A fizikai kártyát külön meg kell rendelnünk. Egyetlen feladatunk annak az eldöntése, hogy a sztenderd kártyát milyen gyorsan szeretnénk kézhez kapni. A díjmentes kiszállítással 11 napon belül megkapjuk a kártyánkat. Ha 48 órán belül szeretnénk kézhez venni, akkor ennek a díja 19,99 euró. Frissítés (2018.07.25.): több visszajelzést is kaptunk, hogy a sztenderd kártya kiszállítási feltételei a cikk megjelenése óta változtak és Magyarországra a kiszállítás díja immár 5,99 euró.
Kiknek lehet hasznos a sztenderd Revolut kártya?
A sztenderd Revolut kártya ma jellemzően másodlagos, kiegészítő kártyaként lehet hasznos azok számára, akik pl.:
az internetes vásárlásaikat nem arról a kártyáról szeretnék intézni, amelyikre a fizetésük érkezik.
A külföldi nyaralásra külön kártyát szeretnének vinni (pl. az előbb említett ok miatt).
Ahogy a forint alapú feltöltésre is lehetőség nyílik konverziós díj nélkül, akkor a Revolutot elsődleges kártyaként is használhatjuk, ha:
a fizetésünket közvetlenül a Revolut kártyánkra kérjük, akkor a feltöltéshez nem lesz szükség külön bankszámlára, bankkártyára. (A Revolut számlánkhoz több kártyát is hozzárendelhetünk és eldönhetjük, hogy melyiket, mikor, mire szeretnénk használni.)
Ha nincs hitelünk, vagy megtakarításainkat nem a bankban tartjuk és minimális a készpénzforgalmunk, akkor az alapszintű bankolás ingyenes lehetőségét teremti meg a Revolut. (Ma Magyarországon az alapszintű bankolás havi költsége átlagosan 1.500 forint, éves szinten 18.000 forint. Ez az összeg a Revolut hazai célcsoportjában talán ingerküszöb alatti. Bár ha az összeg nem, de az élmény sokat nyom majd a latba, amikor a számla bezárását mérlegelik.)
Hamarosan kitérünk arra is, mit kínál a Revolut Prémium kártya, milyen extrákat kínál a sztenderd kártyához képest és hol tart a forint alapú számlavezetés bevezetése.
← “Ha ma rossz pénzügyi döntést hozunk, az évtizedekig kísérthet minket” - Interjú Dan Ariely-vel Hogyan éli túl az ügynök a robotizálódó jövőt? Happy End →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.